Official Journal L 219 , 19/08/1999 P. 0053 - 0055



KOMISJONI OTSUS, 28. juuli 1999, millega muudetakse otsuseid 93/42/EMÜ ja 95/109/EÜ täiendavate garantiide kohta seoses veiste infektsioosse rinotrahheiidiga ühenduse territooriumi teatavatesse osadesse saadetavate veiste puhul (teatavaks tehtud K(1999) 2477 all) (EMPs kohaldatav tekst) (1999/579/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ veiste ja sigade ühendusesisest kaubandust mõjutavate loomatervishoiu probleemide kohta,1 viimati muudetud direktiiviga 98/99/EÜ,2 eriti selle artikleid 9 ja 10, ning arvestades, et: (1) komisjoni otsusega 93/42/EMÜ,3 muudetud otsusega 98/548/EÜ,4 antakse täiendavad garantiid seoses veiste infektsioosse rinotrahheiidiga Taani, Soome, Rootsi ja Austria teatavatesse haigusevabadesse piirkondadesse saadetavate veiste puhul; (2) Austria leiab, et tema territoorium on vaba veiste infektsioossest rinotrahheiidist ja on esitanud komisjonile tõendavad dokumendid; (3) Austria ametiasutused kohaldavad loomade liikumisel riigi piires eeskirju, mis on vähemalt sama ranged, kui käesoleva otsusega ettenähtud eeskirjad; (4) Austrias saavutatud edu kaitsmiseks on asjakohane näha ette teatavad täiendavad garantiid; seetõttu on asjakohane muuta nimetatud otsust nii, et samad garantiid antaks kõikidele Austria piirkondadele; (5) saavutatud edu kaitsmiseks ja veiste infektsioosse rinotrahheiidi tõrjeprogrammide edukaks lõpuleviimiseks on Austriale komisjoni otsusega 95/109/EÜ5 (viimati muudetud otsusega 98/621/EÜ6) antud teatavad täiendavad garantiid; seoses kavandatud meetmetega tuleb seda otsust vastavalt muuta; (6) veiste infektsioosse rinotrahheiidi tõrjeprogramm Austrias kiideti komisjoni otsusega 97/250/EÜ heaks kolmeks aastaks; 7 seoses kavandatud meetmetega tuleb see otsus kehtetuks tunnistada; (7) käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsust 93/42/EMÜ muudetakse järgmiselt: 1. Artikkel 3 asendatakse järgmisega: "Artikkel 3 Käesoleva otsuse lisas loetletud liikmesriikidesse või liikmesriikide osadesse saadetavate veiste puhul tuleb nõukogu direktiivi 64/432/EMÜ F lisas ettenähtud veterinaarsertifikaadi näidise 1 jagu C4 täita järgnevalt: - esimese taande järele tuleb märkida tekst "veiste infektsioosne rinotrahheiit," - teise taande lõppu tuleb märkida viide komisjoni otsusele 93/42/EMÜ." 2. Lisa asendatakse käesoleva otsuse lisaga. Artikkel 2 Komisjoni otsust 95/109/EMÜ muudetakse järgmiselt. 1. Artikkel 2 asendatakse järgmisega: "Artikkel 2 Käesoleva otsuse lisas loetletud liikmesriikidesse või liikmesriikide osadesse saadetavate veiste puhul tuleb nõukogu direktiivi 64/432/EMÜ F lisas ettenähtud veterinaarsertifikaadi näidise 1 jagu C4 täita järgnevalt: - esimese taande järele tuleb märkida tekst "veiste infektsioosne rinotrahheiit," - teise taande järele tuleb märkida viide komisjoni otsusele 95/109/EÜ." 2. Lisas tühistatakse viide Austriale. Artikkel 3 Otsus 97/250/EÜ tunnistatakse kehtetuks. Artikkel 4 Käesolev otsus jõustub 1. oktoobril1999. Artikkel 5 Käesolev otsus on adresseeritud liikmesriikidele. Brüssel, 28. oktoober 1999 Komisjoni nimel komisjoni liige Franz FISCHLER 1 EÜT 121, 29.7.1964, lk 1977/64. 2 EÜT L 358, 31.12.1998, lk 107. 3 EÜT L 16, 25.1.1993, lk 50. 4 EÜT L 263, 26.9.1998, lk 35. 5 EÜT L 79, 7.4.1995, lk 32. 6 EÜT L 296, 5.11.1998, lk 15. 7 EÜT L 98, 15.4.1997, lk 19. LISA Liikmesriik Piirkond Taani Kõik piirkonnad Austria Kõik piirkonnad Soome Kõik piirkonnad Rootsi Kõik piirkonnad